text: Ny pulje til nedrivning af rønner på landet
  25 juni 2013 kl. 12.05
  66 kommuner kan i få del i de 200 millioner kroner, som staten næste år har afsat til nedrivning af faldefærdige bygninger i byer med under 3.000 indbyggere.
  Kommunerne i Region Syddanmark løber med en stor del af puljen, nemlig 52,6 millioner kroner. De enkelte kommuner skal yderlige spæde 40 procent til.
  Vejen Kommune har fået et tilskud på 2,1 millioner kroner og med kommunens eget bidrag, bliver der næste år godt 2,9 millioner kroner til landsbyfornyelse.
  Projektleder Karsten Gude, Vejen Kommune, anslår, at det rækker til, at 30 faldefærdige og forladte huse kan rives ned.
  Her er statens tilskud til øvrige kommuner i Syd- og Sønderjylland:
  Tønder: 6,6 millioner kroner
  Aabenraa: 4,2
  Sønderborg: 3,8
  Haderslev: 2,2
  Varde 3,0
  Vejle: 2,3
  Billund: 1,3
  Kolding: 1,2
  Esbjerg: 1,3
  Horsens: 1,4
  Hedensted: 2,0.
  Pengene bliver først udbetalt, når Folketinget har vedtager næste års finanslov.
  Kommunerne kan næste sommer søge om at få andel i yderligere 200 millioner kroner.
  De mindre byer har også adgang til 75 millioner kroner om året fra de statslige byfornyelsesmidler.
  